Tomhais cia mise, a Mhurchaidh
Muireadhach Albanach cct.
Tomhais cia mise, a Mhurchaidh;
maith do dhúthchas deaghurchair;
do chinn t'athair ar aithne
ar na cathaibh córaighthe.
Cá healadha fhoghnas damh?
tomhais, mása thú Murchadh;
eirg Is iarfaigh d'Ú Dhálaigh,
a dheirg lianchair leannánaigh.
Tomhais damh cá baile i mbím,
a fhir nach uis re hairdrígh;
tomhais a dtúirim i dtigh,
a sholais chúilfhinn chneisghil.
Tomhais cá hainm fhuil ormsa,
a chuilén saor súlghormsa;
a ghille mhín sholais sheing,
tomhais cá tír as dtigim.
Tigim, a fholt fleasgach fiar,
tar Muir dtaobhsholas dToirrian;
atú ag tiomcholl an domhain,
a chnú d'fhionncholl fhoghamhair.
Muireadhach Albanach mh'ainm,
a ghille náraigh neamhghairbh;
gairid Clann Bhloid inn ré n-ais,
dar linn, gidh goid do-ghénmais.
Falmaire agus fear dána
labhras réd ghnúis ghealmhálla;
tabhair ní dhamhsa ar mo dhuain,
is almsa í i n-énuair.
Donnchadh Cairbreach Is Clann Táil
do-ní ar dtarmann 's ar dtógbháil;
tusa mac athar Is fhearr,
a shlat d'achadh na hÉireann.
Ní fhaca riamh a rosg corr,
níor cheanglamar ar gcomann:
a Mhurchaidh, a mhinn na súl,
budh cumthaigh inn ag iompúdh.
Suidhfe i Mumhain, a Mhurchaidh,
sgothaigh fhéraigh fhionntulchaigh;
suidhfe, a Mhurchaidh, sa Mumhain,
ar a tulchaibh tiobradhaigh.
Urthain t'einigh nochan fhuil
ar maigh Mhumhan, a Mhurchaidh;
ní shaoilim t'urthain d'eachaibh,
a Mhurchaidh, ag Muimhneachaibh.
Do-bhér anmanna oile
ortsa, a í Bhriain Bhóroimhe;
dot ainm baiste atáim re treall,
a ghaiste áigh na hÉireann.
A Chú Chulainn ar chleasaibh,
a Osgair ar imreasain,
a í Dhuibhne an táidhe theinn,
ar áille ar shuirghe ar shoicheill.
A Chearmaid ar chaoine nglóir,
a mheirge dhualach dhonnshróill,
a Ábhartaigh, a shaoir sheing,
a chaoimh ábhachtaigh fhoirteill.
A Bhuidhbh Dheirg ar dheirge ngruadh,
a Mhanannáin ar mharcshluagh,
a chiabh fholláin ar fhighe,
a Mhongáin ar mhaisighe.
A Mhidhir mheic an Daghdha
ar ábhacht, ar urlabhra;
id chéibh fhighigh nochan uil
acht réim Mhidhir, a Mhurchaidh.
A Mhurchaidh, a mhala dhonn,
do-bhér do chédainm chugam;
cóir fuilleadh mór dod mholadh,
ní bruinneadh d'ór aonghoradh.
Gorm do shúil, bán do bhráighe,
a rí Sionna sreabháille,
geal do ghlac, tana do throigh,
ragha na mac 'gud mháthair.
Gile do thaobh ioná an tonn,
buidhe th'urla ioná an t-ubhall,
caise t'urla ioná an snas slán,
blas an chumhra ar do chomhrádh.
Fraoch an earraigh ar th'armaibh,
ar h'innsgne 's ar h'urlabhraibh;
fraoch gríbhe id cholainn i gcath,
míne cholaim red chumthach.
Beirse leat uaim it ainm féin
a Mhurchaidh mheic Bhriain bhuinnréidh,
beir go daith athdroing oile,
maith an acmhaing fhalmaire.
Do-bhér do dhearbh, a dhéd glan,
aor agus í 'na moladh,
a shlat chuanna na gciabh dtrom,
nocha gcuala riamh romham.
Oineach Ghuaire, a ghnúis leabhar,
rét éigsibh, rét fhileadhaibh;
time Chonaill chaoimh Chearnaigh
id cholainn shaoir shoidhealbhaigh.
Mineas Chonchubhair na gcath,
is Con Raoi na rosg mongach,
is Con Culainn na gceardadh,
nár fhulaing a imdheargadh.
Ainm iarmhaoi Almhaine ort,
míndealbh Oisín dá adhart,
is anáir an fhir Osgair,
a bhranáin ghil ghormrosgaigh.
Mineas Meic Lughach na lann,
a rí Cliach, ar do chumann,
is meic Lir do luaidh greagha,
mo chin fhuair na haisgeadha.
Béra aisgeadha áille,
nós Is cruth Is comhláine;
mac brughadh nocha bhí it toigh,
acht rí Mumhan, a Mhurchaidh.
A Mhurchaidh mheic Bhriain í Bhriain,
a chrann fíneamhna a finnChliaigh,
a gcuire d'armaibh tar ais,
duine ar talmhain ní thomhais.
Ceadaigh dhamhsa dul dom thír,
a Dhonnchaidh Chairbrigh chneismhín,
i nAlbain bhfeadhaigh bhféraigh
bhfleadhaigh n-ardaigh n-oilénaigh,
mo ruaig i nÉirinn tar mh'ais,
ní huaid téighim, Is tomhais. Tomhais.